Dronningen kørte i garage - Motor-magasinet
Dronningen på besøg i Carls Garage. Hun går sammen med museumsinspektør og vicedirektør Allan Leth Frandsen. Bagved ses direktør Thoms Jensen, CAC. (Foto: Asger Christiansen)
MUSEUM I forbindelse med Den Gamle Bys seneste udstilling "Fra Dronningens Garderobe" i Århus besøgte Hendes Majestæt Dronningen den 27. marts også Automobilforretningen Carl Christensen eller i folkemunde "Carls Garage", der er blevet til med en større donation fra CAC Fonden.
Udstillingen "Fra Dronningens Garderobe" er blevet til med støtte fra en anden Fond inden for autobranchen, nemlig Annie & Otto Detlefs’ Fonde (ejerfondene bag OJD).
Den Gamle By har fået Dronningens særlige tilladelse til at låne og udstille et større udsnit af Dronningens garderobe gennem tiden. Dronningen er protektor for - og en jævnlig gæst - i Den Gamle By, og det er første gang en sådan udstilling kan opleves uden for hovedstadsområdet.
Fra Dronningens Garderobe viser en stor variation af kjoler, hatte, dagligt tøj og festtøj med videre fra 1940’erne til i dag. Med afsæt i tøjet vises forskellige sider af Dronningens liv, hverdag og officielle pligter.
Mere om: CAC | CAC Fonden